מלניה טראמפ נחתה בסוף השבוע האחרון בפריז, לראשונה כאשת נשיא ארה"ב, והתקבלה שם בזרועות פתוחות וחמות על ידי בריז'יט מקרון, אשת נשית צרפת החדשה.
בעוד מקרון מכונה בידי העם הצרפתי "פארה פוסט", וההשראות האמריקאיות שלה ברורות, כולל השיזוף והמכפלות הקצרצרות, מלניה דווקא לקחה המון השראה מהשיק הצרפתי, והשילוב של השתיים בפריז היה תאווה לעיניים. כמובן שהתקשורת העולמית לא הפסיקה לסקר ולערוך השוואות, ונראה שכשזה מגיע לשיק פריזאי, השתיים הציגו אינטרפרטציות שונות מאוד, כאשר הרוב מאמין שמי שזכתה במלחמת הסטייל הייתה דווקא מלניה.
הגברת הראשונה של ארה"ב הגיעה לפריז בחליפת חצאית אדומה ונעלי עקב באותו הגוון מבית דיור, הומאז' ברור לאחד המעצבים האיקונים של האומה הצרפתית. את האאוטפיט המנצח לקחה טראמפ להסתובב ליד קברו של נפוליאון, בבית חולים לילדים ובאתרים היסטוריים נוספים.
מקרון, 64, הסתכנה יותר, והלכה על לוק של אחות סקסית בשמלת מיני של לואי ויטון (המלבישים הקבועים שלה), שנסגרת בצווארון בסגנון ז'קט אופנועים. גם התיק והנעליים הכחולות היו מבית ויטון, ויחד עם מלניה הציגו השתיים את שלושת צבעי דגל צרפת: אדום, כחול ולבן. גם ביתר הביקור לבשה מקרון ויטון. שמלת תחרה שחורה ולבנה של הלייבל, וכן שמלה בצבע קובלט עם ז'קט תואם, גם לו קולר האופנוענים השובב, ולא ויתרה לרגע על המיני שהציג רגליים שזופות וחטובות להפליא.
בני הזוג טראמפ הגיעו לחגיגות יום הבסטיליה ונכחו באירועים ומצעדים מגוונים. ביומם השני בפריז, נפגשו הטראמפים עם המקרונים על גג מגדל אייפל לדאבל דייט רומנטי, אליו מלניה לבשה שמלה המתכתבת עם הדגל הצרפתי: יצירה מפוארת בשלושת הצבעים מבית הרווה פייר, עם חצאית בגזרת עפרון, חגורה כמו שהיא אוהבת, ופרט פיסולי מעניין של פיתוחי בד במרכזה, בצורת פריחת החיטה.
"חיטה הייתה הצמח האהוב על איב סאן לורן", סיפר הרווה, "וגם קוקו שאנל השתמשה בסמל החיטה בעבודתה". הרווה היה זה שגם בחר למלניה את המלתחה לביקור, וסיפר לתקשורת שאת החליפה האדומה של דיור בחר כמחווה ל-70 שנות פעילות בית האופנה, שהוא, מבחינתו, לא פחות פריזאי ממגדל אייפל עצמו.
הלוק השלישי שהציגה טראמפ, לאירוע בוקר, היה של ולנטינו: שמלת טוליפים בסגנון שנות החמישים. אמנם ולנטינו הוא מותג איטלקי, אבל הרווה ציין כי הוא נוכח מאוד גם בפריז, ולכן רכש עבורה שם את השמלה לפני שבועות מספר.
אין ספק שדבר לא נעשה בקלות דעת. השניים עובדים יחד במרץ, ורואים תוצאות. סה טרה טרה שיק.
מהממתתת המלניה הזאת גם עם ג'ינס וטי שירט.
תאכלו ת'לב אמריקאים קנאים!!!
אין, אבל אין על מלניה הזו. יפהפיה אמיתית , עם קלאס מכל זווית. מדהימה.
הכי יפה בעולם , מלניה הזו!!!